CELEX: 32020R1590
Language: hu
Date: 2020-08-19 00:00:00
Title: A Bizottság (EU) 2020/1590 felhatalmazáson alapuló rendelete (2020. augusztus 19.) az (EU) 2019/631 európai parlamenti és tanácsi rendelet I. mellékletének a 2016-ban, 2017-ben és 2018-ban nyilvántartásba vett új könnyű haszongépjárművek tömege alakulásának figyelembevétele érdekében történő módosításáról (EGT-vonatkozású szöveg)

2020.10.30.   
               
               
                  HU
               
               
                  Az Európai Unió Hivatalos Lapja
               
               
                  L 360/8
               
            
         A BIZOTTSÁG (EU) 2020/1590 FELHATALMAZÁSON ALAPULÓ RENDELETE
         (2020. augusztus 19.)
         az (EU) 2019/631 európai parlamenti és tanácsi rendelet I. mellékletének a 2016-ban, 2017-ben és 2018-ban nyilvántartásba vett új könnyű haszongépjárművek tömege alakulásának figyelembevétele érdekében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új személygépkocsikra és az új könnyű haszongépjárművekre vonatkozó szén-dioxid-kibocsátási előírások meghatározásáról, valamint a 443/2009/EK és az 510/2011/EU rendelet hatályon kívül helyezéséről szóló, 2019. április 17-i (EU) 2019/631 európai parlamenti és tanácsi rendeletre (1) és különösen annak 14. cikke (2) bekezdésére,
         mivel:
         
                     (1)
                  
                  
                     Az új könnyű haszongépjárművek egyes gyártóira vonatkozó fajlagos szén-dioxid-kibocsátási célértékek kiszámításához használt, a teljes uniós járműállományra vonatkozó átlagos menetkész tömeget, azaz az M0 értéket rendszeresen ki kell igazítani az Unióban nyilvántartásba vett új könnyű haszongépjárművek átlagos tömegében bekövetkező változások figyelembevétele érdekében.
                  
               
                     (2)
                  
                  
                     Az (EU) 2018/143 (2), az (EU) 2019/582 (3) és az (EU) 2020/1035 (4) bizottsági végrehajtási határozatban szereplő adatok alapján az új könnyű haszongépjárművek átlagos menetkész tömege a 2016., 2017. és 2018. naptári évben az egyes években nyilvántartásba vett új járművek számával súlyozva 1 825,23 kg volt. Az (EU) 2019/631 rendelet I. melléklete B. részének 4. pontjában szereplő, a 2021., 2022. és 2023. naptári évre vonatkozó M0 értéknek ezért tükröznie kell ezt a tömeget.
                  
               
                     (3)
                  
                  
                     Az (EU) 2019/631 rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2019/631 rendelet I. melléklete B. részének 4. pontjában az M0 bejegyzés helyébe a következő szöveg lép:
            
               „M0 2020-ban 1 766,4, 2021-ben, 2022-ben és 2023-ban 1 825,23, 2024-ben pedig a 14. cikk (1) bekezdésének b) pontja értelmében elfogadott érték;”
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. augusztus 19-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 111., 2019.4.25., 13. o.
         
         
            (2)  A Bizottság (EU) 2018/143 végrehajtási határozata (2018. január 19.) az új könnyű haszongépjárművek gyártói számára a 2016. naptári évre vonatkozóan előzetesen kiszámított átlagos fajlagos CO2-kibocsátásoknak és fajlagos kibocsátási célértékeknek az 510/2011/EU európai parlamenti és tanácsi rendelet alapján történő megerősítéséről, illetőleg módosításáról (HL L 25., 2018.1.30., 49. o.).
         
            (3)  A Bizottság (EU) 2019/582 végrehajtási határozata (2019. április 3.) az új könnyű haszongépjárművek gyártói számára a 2017. naptári évre, a Volkswagen-csoportosulás és tagjai esetében pedig a 2014., 2015. és 2016. naptári évre vonatkozóan előzetesen kiszámított átlagos fajlagos CO2-kibocsátásoknak és fajlagos kibocsátási célértékeknek az 510/2011/EU európai parlamenti és tanácsi rendelet alapján történő megerősítéséről, illetőleg módosításáról (HL L 100., 2019.4.11., 47. o.).
         
            (4)  A Bizottság (EU) 2020/1035 végrehajtási határozata (2020. június 3.) a személygépkocsi- és könnyűhaszongépjármű-gyártók számára a 2018. naptári évre vonatkozóan előzetesen kiszámított átlagos fajlagos CO2-kibocsátásoknak és fajlagos kibocsátási célértékeknek az (EU) 2019/631 európai parlamenti és tanácsi rendelet alapján történő megerősítéséről, illetőleg módosításáról (HL L 227., 2020.7.16., 37. o.).